31987L0137
L 056/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДЕВЕТА ДИРЕКТИВА НА КОМИСИЯТА
от 2 февруари 1987 година
за привеждане в съответствие с техническия прогрес на приложения II, III, IV, V и VI към Директива 76/768/ЕИО на Съвета за сближаване на законодателствата на държавите-членки в областта на козметичните продукти
(87/137/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/768/ЕИО на Съвета от 27 юли 1976 г. за сближаване на законодателствата на държавите-членки, свързани с козметични продукти (1), последно изменена с Директива 86/199/ЕИО (2), и по-специално член 8, параграф 2 от нея,
като има предвид, че въз основа на наличната информация някои временно разрешени багрила, вещества и консерванти могат да бъдат окончателно разрешени, а други трябва да бъдат окончателно забранени или да бъдат разрешени за употреба през определен бъдещ период;
като има предвид, че с цел да се опази общественото здраве трябва да се забрани употребата на миноксидил и неговите соли и производни в козметичните продукти;
като има предвид, че до приемането на разпоредби на Общността относно данъчното облагане не трябва да бъде определена крайна дата, след която метанолът няма да може повече да се използва като денатурант за етанола и изопропиловия алкохол;
като има предвид, че мерките, предвидени в настоящата директива, са в съответствие със становището на Комитета по адаптиране към техническия прогрес на директивите относно премахването на техническите бариери пред търговията с козметични продукти,
ПРИЕ НАСТОЯЩАТА ДИРЕКТИВА:
Член 1
Директива 76/768/ЕИО се изменя, както следва:
1.
В приложение II се добавя следното:
„370.
N-(трихлорметилтио)-4-циклохексен-1,2-дикарбоксимид (каптан)
371.
2,2′-дихидрокси-3,3′,5,5′,6,6′-хексахлордифенилметан (хексахлорофен)
372.
6-(пиперидинил)-2,4-пиримидиндиамин-3-оксид (миноксидил) и неговите соли и производни“.
2.
Приложение III част 1 се изменя, както следва:
„a
б
в
г
д
е
11
Дихлорофен*
0,5 %
Съдържа дихлорофен
52
Метанол
Денатурант за етанол и изопропилов алкохол
5 %, изчислени като % от етанола и изопропиловия алкохол“
3.
В приложение III, част 2, се добавят багрила № 77288 и 77289, както следва:
-
цвят: зелен,
-
област на приложение: 1,
-
други ограничения и изисквания: без хроматен йон.
4.
В приложение IV, част 1:
-
вещество № 1, метанол, се заличава;
-
думите в колона „д“ се заличават, а датата в колона „ж“ се заменя с „31.12.1987 г.“ за вещество № 4 - 2,2′-дитиобис,
-
датата в колона „ж“ се заменя с 31.12.1987 г. за вещество № 5, 1-феноксипропан-2-ол.
5.
В приложение IV, част 2, се заличават багрила № 77288 и 77289.
6.
В приложение V, № 2 - хексахлорофен - се заличава.
7.
В приложение VI, част 1:
-
вещество № 6 - хексахлорофен - се заличава,
-
добавя се следният текст:
„a
б
в
г
д
40
2-бензил-4-хлорофенол
(хлорофен)
0,2 %“
8.
В приложение VI, част 2:
-
вещества № 9, 12 и 13 се заличават,
-
датата в колона „е“ се заменя с „31.12.1987 г.“ за вещество № 14: 1-феноксипропан-2-ол,
-
датата в колона „е“ се заменя с „31.12.1988 г.“ за вещество № 15: бензетониев хлорид (INN) (+)
-
датата в колона „е“ се заменя с „31.12.1987 г.“ за вещество № 16: бензалкониев хлорид (INN), бромид и захаринат (+).
Член 2
1. Без да се засягат датите на допускане, посочени в член 1, параграфи 4 и 8, държавите-членки предприемат необходимите мерки, за да осигурят, че от 1 януари 1989 г. нито производителите, нито вносителите, установени в Общността, не могат да пускат на пазара продукти, които не отговарят на изискванията на настоящата директива.
2. Държавите-членки предприемат необходимите мерки, за да осигурят, че продуктите, посочени в параграф 1, не могат да бъдат продавани или доставяни на крайния потребител след 31 декември 1990 г.
Член 3
1. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, не по-късно от 31 декември 1987 г. Те уведомяват незабавно Комисията за това.
2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
Член 4
Адресати на настоящата директива са държавите-членки.
Съставено в Брюксел на 2 февруари 1987 година.